Zápisnica z 24. zasadnutia Súdnej rady Slovenskej republiky
zo dňa 11. februára 2009

Prítomní:
1)	JUDr. Viera Petríková 
2)	JUDr. Jana Bajánková
3)	Doc. Mária Bujňáková
4)	JUDr. Igor Burger
5)	JUDr. Ján Burik
6)	JUDr. Ida Hanzelová 
7)	JUDr. Daniel Hudák 
8)	JUDr. Peter Hulla
9)	JUDr. Jozef  Janík 
10)	JUDr. Helena Kožíková
11)	JUDr. Anna Marková
12)	JUDr. Richard Molnár
13)	JUDr. Bohumil Novák
14)	JUDr. Juraj Sopoliga
15)	JUDr. Gabriela Šimonová
16)	JUDr. Daniela Švecová
17)	JUDr. Mária Usačevová

18)	JUDr. Blanka Weismannová - vedúca Kancelárie Súdnej rady SR
                                                                      
	Podpredsedníčka Súdnej rady Slovenskej republiky otvorila 24. zasadnutie Súdnej rady Slovenskej republiky (ďalej len "súdna rada"). Konštatovala, že súdna rada je uznášaniaschopná, neospravedlnil sa nikto.

Členom súdnej rady bol v písomnej podobe predložený návrh programu zasadnutia nasledovne:

Program:

1.	Prerokovanie návrhu podpredsedníčky Najvyššieho súdu Slovenskej republiky na dočasné pridelenie JUDr. Lýdie Gálisovej, sudkyne Krajského súdu v Nitre na výkon funkcie sudcu na Najvyšší súd Slovenskej republiky (1 Ksr 16/09)

2.	Prerokovanie žiadosti o preloženie JUDr. Márie Husárovej, sudkyne Okresného súdu v Spišskej Novej Vsi na výkon funkcie sudcu na Okresný súd Košice-okolie, alternatívne na Okresný súd Košice I (1 Ksr 23/09)

3.	Prerokovanie žiadosti predsedu Krajského súdu v Košiciach o určenie člena súdnej rady do výberovej komisie na výberové konanie na obsadenie 1 voľného miesta predsedu senátu pre Krajský súd v Košiciach (1 Ksr 12/09)

4.	Prerokovanie žiadosti predsedu Krajského súdu v Banskej Bystrici o určenie člena súdnej rady do výberovej komisie na výberové konanie na obsadenie 1 voľného miesta sudcu pre Okresný súd Lučenec (1 Ksr 19/09)

5.	Prerokovanie návrhu rozpočtu krajských súdov a Špeciálneho súdu v Pezinku na rok 2010

6.	Prerokovanie návrhu rozpočtu Súdnej rady Slovenskej republiky a jej Kancelárie na rok 2009 (1 Ksr 9/09)

7.	Voľby kandidátov do funkcie člena rady Justičnej akadémie volených Súdnou radou Slovenskej republiky (1 Ksr 348/08)

8.	Vyhlásenie volieb podpredsedníčkou Súdnej rady Slovenskej republiky kandidáta na sudcu súdu prvého stupňa Európskych spoločenstiev namiesto JUDr. Daniela Švábyho (1 Ksr 17/09)

9.	Prerokovanie podnetu predsedu Okresného súdu Poprad na preskúmanie, či nedošlo k predlžovaniu trestného stíhania na strane sudcu JUDr. Miroslava Radačovského (1 Ksr 400/08)

10.	Prerokovanie správy Krajského súdu v Banskej Bystrici o výsledkoch revízie vykonanej na Okresnom súde Veľký Krtíš (1 Ksr 18/09)

11.	Informácia o schválenom pláne revízií jednotlivých súdov

12.	Prerokovanie návrhu Organizačného poriadku Kancelárie Súdnej rady Slovenskej republiky pre konanie o majetkových priznaniach sudcov (1 Ksr 20/09)

13.	Informácia o vzdaní sa funkcie sudcu disciplinárneho súdu Najvyšší súd Slovenskej republiky JUDr. Kataríny Ondrejákovej, sudkyne Okresného súdu Malacky (1 Ksr 30/09)

14.	Prerokovanie návrhu podpredsedu vlády a ministra spravodlivosti Slovenskej republiky  na vymenovanie JUDr. Milana Antala do funkcie sudcu s pridelením na Okresný súd Námestovo (1 Ksr 214/08)

15.	Prerokovanie návrhu predsedníčky Krajského súdu v Bratislave na dočasné pridelenie Mgr. Patrície Železníkovej, sudkyne Okresného súdu Bratislava I na výkon funkcie sudcu na Krajský súd v Bratislave 

16.	Prerokovanie žiadosti predsedníčky Krajského súdu v Bratislave o určenie člena Súdnej rady do výberovej komisie na výberové konanie na obsadenie 2 voľných miest sudcov pre Okresný súd Pezinok (1 Ksr 35/09)

17.	Informácia o vzdaní sa funkcie sudcu disciplinárneho súdu Najvyšší súd Slovenskej republiky JUDr. Františka Potockého, sudcu Krajského súdu v Žiline (1 Ksr 39/09)

18.	Informácia o pozvaní zástupcov Súdnej rady SR prezidentom ENCJ, Sir. Johnom Thomasom, na slávnostné otvorenie kancelárie ENCJ v Bruseli (1 Ksr 56/09)

19.	Informácia vedúcej Kancelárie Súdnej rady SR o plnení uznesenia č. 452 zo dňa 20. januára 2009 

20.	Prerokovanie návrhu podpredsedníčky Krajského súdu v Bratislave na dočasné pridelenie JUDr. Ondreja Krajča, sudcu Okresného súdu Bratislava IV na výkon funkcie sudcu na krajský súd v Bratislave (1 Ksr 197/08; 1 Ksr 60/09)

21.	Prerokovanie žiadosti JUDr. Adriany Považanovej, sudkyne Okresného súdu Partizánske na výkon funkcie sudcu na Okresný súd Zvolen (1 Ksr 38/09)

22.	Prerokovanie návrhu predsedu Krajského súdu v Prešove na dočasné pridelenie JUDr. Evy Slávikovej, sudkyne Okresného súdu Prešov na výkon funkcie sudcu na Krajský súd v Prešove (1 Ksr 62/09)

23.	Prerokovanie žiadosti predsedníčky Krajského súdu v Trnave o určenie člena súdnej rady do výberovej komisie na výberové konanie na obsadenie funkcie predsedu senátu Krajského súdu v Trnave (1 Ksr 64/09)

24.	Prerokovanie žiadosti predsedníčky Krajského súdu v Trnave o určenie člena súdnej rady do výberovej komisie na výberové konanie na obsadenie 2 voľných miest sudcu pre Okresný súd Piešťany (1 Ksr 65/09)

Rokovanie súdnej rady viedla podpredsedníčka súdnej rady, ktorá navrhla za overovateľa zápisnice JUDr. Jozefa Janíka a za zapisovateľku Janu Filipkovú.

Hlasovanie o overovateľovi zápisnice:
Za: 12
Proti: 0
Zdržali sa: 0

Uznesenie č. 453
Súdna rada SR schvaľuje za overovateľa zápisnice JUDr. Jozefa Janíka a za zapisovateľku tohto zasadnutia Janu Filipkovú.

Podpredsedníčka Súdnej rady SR zobrala späť bod programu č. 6. JUDr. Švecová navrhla doplniť program rokovania o bod týkajúci sa služobných ciest. Zároveň navrhla realizovať pracovnú cestu do Strassburgu. 

	Ďalej uviedla, že sa za ňou zastavil Ing. Tokár s vyjadrením k uzneseniu k čerpaniu rozpočtových prostriedkov a požiadala, aby k tomu zaujala súdna rada stanovisko. 

Vyjadrila ľútosť nad situáciou, ktorá sa stala Doc. Bujňákovej s vodičom Ivanom Chovanom.

JUDr. Petríková navrhla rozšíriť body programu o zaujatie stanoviska k nepresnostiam v Zásadách povoľovania práce v domácom prostredí.

Podpredsedníčka súdnej rady navrhla hlasovať o programe s doplnenými bodmi programu:

Za: 12
Proti: 0
Zdržali sa: 0

Uznesenie č.  454
Súdna rada SR schvaľuje program 24. zasadnutia Súdnej rady Slovenskej republiky.

Podpredsedníčka Súdnej rady SR navrhla zvoliť volebnú komisiu pre vykonanie tajnej voľby v zložení: JUDr. Burik, JUDr. Burger, Doc. Bujňáková.

Hlasovanie o: JUDr. Burik
Za: 11
Proti: 0
Zdržali sa: 1

Hlasovanie o: JUDr. Burger
Za: 11
Proti: 0
Zdržali sa: 1

Hlasovanie o: Doc. Bujňáková
Za: 11
Proti: 0
Zdržali sa: 1

Uznesenie č.  455
Súdna rada SR schvaľuje členov volebnej komisie pre vykonanie tajnej voľby kandidáta do funkcie sudcu, ako aj pre vykonanie tajnej voľby kandidátov do funkcie člena rady Justičnej akadémie:  JUDr. Jána Burika, JUDr. Igora Burgera a Doc. Máriu Bujňákovú.

Rokovanie:
1.	Prerokovanie návrhu podpredsedníčky Najvyššieho súdu Slovenskej republiky na dočasné pridelenie JUDr. Lýdie Gálisovej, sudkyne Krajského súdu v Nitre na výkon funkcie sudcu na Najvyšší súd Slovenskej republiky (1 Ksr 16/09)

Podpredsedníčka súdnej rady otvorila diskusiu k tomuto bodu programu. Ide o návrh na dočasné pridelenie sudkyne JUDr. Lýdie Gálisovej, sudkyne Krajského súdu v Nitre na výkon funkcie sudcu na Najvyšší súd Slovenskej republiky na obdobie od 1. apríla 2009 do 31.marca 2010. V diskusii sa vyjadrila JUDr. Bajánková, ktorá navrhla podporiť predložený návrh, ako aj JUDr. Novák a JUDr. Švecová, taktiež s požiadavkou o podporu návrhu.

Návrh uznesenia: Súdna rada dočasne prideľuje JUDr. Lýdiu Gálisovú, sudkyňu Krajského súdu v Nitre, na výkon funkcie sudcu na Najvyšší súd Slovenskej republiky, od 1. apríla 2009 do 31.marca 2010.

Hlasovanie
Za: 16
Proti: 0
Zdržali sa: 0

Uznesenie č.  456
Súdna rada SR dočasne prideľuje JUDr. Lýdiu Gálisovú, sudkyňu Krajského súdu v Nitre, na výkon funkcie sudcu na Najvyšší súd Slovenskej republiky, od 1. apríla 2009 do 31.marca 2010.

2.	Prerokovanie žiadosti o preloženie JUDr. Márie Husárovej, sudkyne Okresného súdu v Spišskej Novej Vsi na výkon funkcie sudcu na Okresný súd Košice-okolie, alternatívne na Okresný súd Košice I (1 Ksr 23/09)

Podpredsedníčka súdnej rady otvorila diskusiu k tomuto bodu programu. JUDr. Petríková konštatovala, že na predmetnom súde nie je voľné miesto sudcu. JUDr. Sopoliga navrhol odložiť tento bod programu.

Návrh uznesenia: Súdna rada SR neprekladá JUDr. Máriu Husárovú, sudkyňu Okresného súdu v Spišskej Novej Vsi na výkon funkcie sudcu na Okresný súd Košice-okolie, alternatívne na Okresný súd Košice I z dôvodu, že na predmetných súdoch nie je voľné miesto sudcu.

Hlasovanie
Za: 16
Proti: 0
Zdržali sa: 1

Uznesenie č.  457
Súdna rada SR neprekladá JUDr. Máriu Husárovú, sudkyňu Okresného súdu v Spišskej Novej Vsi na výkon funkcie sudcu na Okresný súd Košice-okolie, alternatívne na Okresný súd Košice I z dôvodu, že na predmetných súdoch nie je voľné miesto sudcu.

3.	Prerokovanie žiadosti predsedu Krajského súdu v Košiciach o určenie člena súdnej rady do výberovej komisie na výberové konanie na obsadenie 1 voľného miesta predsedu senátu pre Krajský súd v Košiciach (1 Ksr 12/09)

Výberové konanie sa uskutoční dňa 16. februára 2009 o 9.00 hod. na Krajskom súde v Košiciach.

Podpredsedníčka súdnej rady otvorila diskusiu k tomuto bodu programu. V diskusii bol za člena do výberovej komisie navrhnutý JUDr. Juraj Sopoliga.

Po ukončení diskusie podpredsedníčka súdnej rady navrhla prijať uznesenie: 
Súdna rada SR schvaľuje člena do výberovej komisie na výberové konanie na obsadenie 1 voľného miesta predsedu senátu pre Krajský súd v Košiciach, JUDr. Juraja Sopoligu.

Hlasovanie
Za: 16
Proti: 0
Zdržali sa: 1

Uznesenie č.  458
Súdna rada SR schvaľuje člena do výberovej komisie na výberové konanie na obsadenie 1 voľného miesta predsedu senátu pre Krajský súd v Košiciach, JUDr. Juraja Sopoligu.

4.	Prerokovanie žiadosti predsedu Krajského súdu v Banskej Bystrici o určenie člena súdnej rady do výberovej komisie na výberové konanie na obsadenie 1 voľného miesta sudcu pre Okresný súd Lučenec (1 Ksr 19/09)

Výberové konanie sa uskutoční v dňoch 23., 24. a 26. februára 2009 so začiatkom dňa 23. februára 2009 o 9.00 hod. na Krajskom súde v Banskej Bystrici.

Podpredsedníčka súdnej rady otvorila diskusiu k tomuto bodu programu. V diskusii bol za člena do výberovej komisie navrhnutý JUDr. Ján Burik.

Po ukončení diskusie podpredsedníčka súdnej rady navrhla prijať uznesenie: 
Súdna rada SR schvaľuje člena do výberovej komisie na výberové konanie na obsadenie 1 voľného miesta sudcu pre Okresný súd Lučenec, JUDr. Jána Burika.

Hlasovanie
Za: 16
Proti: 0
Zdržali sa: 1

Uznesenie č.  459
Súdna rada SR schvaľuje člena do výberovej komisie na výberové konanie na obsadenie 1 voľného miesta sudcu pre Okresný súd Lučenec, JUDr. Jána Burika.

5.	Prerokovanie návrhu rozpočtu krajských súdov a Špeciálneho súdu v Pezinku na rok 2010

	Rokovanie o tomto bode viedla z poverenie podpredsedníčky Súdnej rady SR, JUDr. Helena Kožíková. JUDr. Burger uviedol, že ide o návrh krajských súdov s uvedením priorít. 
	JUDr. Sopoliga konštatoval, že 6 súdov nemá vytvorené priestorové podmienky. Toto by malo byť prioritou a je potrebné prednostne ich riešiť. Každý kraj má svoje priority a malo by to byť uvedené v uznesení súdnej rady. JUDr. Švecová sa pripojila k tomu, čo povedal JUDr. Sopoliga. Nie sú vytvorené podmienky na každej úrovni rozhodovacej činnosti súdov. JUDr. Hulla dal na zváženie zaradiť do programu aj návrh rozpočtu Justičnej akadémie, ktorá má celoštátnu pôsobnosť a je rozpočtovou kapitolou MS SR. 

JUDr. Hudák oznámil, že problém budov v pôsobnosti Krajského súdu v Košiciach sa rieši.

Návrh uznesenia: Súdna rada SR berie na vedomie návrh rozpočtu krajských súdov a Špeciálneho súdu v Pezinku na rok 2010 a v záujme riadneho výkonu justície sa stotožňuje s prioritami krajských súdov a Špeciálneho súdu.

Hlasovanie
Za: 13
Proti: 0
Zdržali sa: 0

Uznesenie č.  460
	Súdna rada SR berie na vedomie návrh rozpočtu krajských súdov a Špeciálneho súdu v Pezinku na rok 2010 a v záujme riadneho výkonu justície sa stotožňuje s prioritami krajských súdov a Špeciálneho súdu.

6.	Prerokovanie návrhu rozpočtu Súdnej rady Slovenskej republiky a jej Kancelárie na rok 2009 (1 Ksr 9/09)

JUDr. Švecová dala na zváženie, či návrh rozpočtu nemal obsahovať aj plán čerpania. JUDr. Hudák navrhol, aby Kancelária Súdnej rady SR mesačne predkladala členom súdnej rady presné čerpanie, aby boli členovia súdnej rady informovaní. JUDr. Burger navrhol určiť v čo najkratšom čase plán zahraničných služobných ciest nielen na tento rok, ale aj na nasledujúci. JUDr. Hanzelová navrhla uvažovať aj nad pozvaniami zástupcov zahraničných súdnych rád. Ďalej konštatovala, že v máji, alebo v júni je predpokladané zasadnutie ENCJ. 
Podpredsedníčka súdnej rady navrhla zostaviť komisiu, ktorá pripraví plán čerpania rozpočtu a plán služobných ciest na rok 2010. Do komisie boli navrhnutí: JUDr. Daniela Švecová, JUDr. Anna Marková, JUDr. Igor Burger, JUDr. Ida Hanzelová.

Hlasovanie o JUDr. Daniele Švecovej
Za: 13
Proti: 0
Zdržali sa: 1

Hlasovanie o JUDr. Anne Markovej
Za: 13
Proti: 0
Zdržali sa: 1

Hlasovanie o JUDr. Igorovi Burgerovi
Za: 13
Proti: 0
Zdržali sa: 1

Hlasovanie o JUDr. Ide Hanzelovej
Za: 13
Proti: 0
Zdržali sa: 1

Uznesenie č.  461
Súdna rada SR berie na vedomie návrh rozpočtu Súdnej rady Slovenskej republiky a jej Kancelárie na rok 2009 s tým, že návrh rozpočtu bude doplnený o plán čerpania rozpočtu a plán služobných ciest na rok 2009 a rok 2010. Súdna rada SR schvaľuje komisiu na pripravenie plánu čerpania rozpočtu a plánu služobných ciest na rok 2009 a rok 2010 v zložení: JUDr. Daniela Švecová, JUDr. Anna Marková, JUDr. Igor Burger, JUDr. Ida Hanzelová.

7.	Voľby kandidátov do funkcie člena Rady Justičnej akadémie volených Súdnou radou Slovenskej republiky (1 Ksr 348/08)

JUDr. Hulla oboznámil členov súdnej rady o činnostiach navrhnutých kandidátov a o ich aktivitách. Ide o činnosti, ktoré sú v rámci vzdelávania a požiadal, aby členovia súdnej rady pri tajnom hlasovaním uvážili všetky okolnosti a kvality jednotlivých kandidátov tak, aby sa vytvoril odborný útvar a aby výkonná zložka mohla plniť úlohy vymedzené Radou Justičnej akadémie. 
Doc. Bujňáková nadviazala na JUDr. Hullu. Ide o lektorskú činnosť a odporučila každému členovi, aby zvážil všetky okolnosti pri kreovaní Rady Justičnej akadémie.
JUDr. Sopoliga vychádza z toho, že Rada Justičnej akadémie je orgán riadiaci a zodpovedá za obsahové zabezpečenie. Je zrejmé, že sú navrhovaní 2 kandidáti, ktorí sú aj v doterajšej Rade Justičnej akadémie a považuje za vhodné, aby títo dvaja kandidáti pokračovali i v novom volebnom období. V rámci kontinuity sa prikláňa k ich zvoleniu. 
Navrhol, aby v Rade Justičnej akadémie mal zastúpenie i sudca Najvyššieho súdu SR, uprednostňuje i zastúpenie v rámci regiónov. JUDr. Sopoliga sa spýtal JUDr. Hullu, aká je spolupráca Rady Justičnej akadémie s vedením.
JUDr. Hulla konštatoval, že od rady očakával väčšiu súčinnosť. Apeluje na skutočnosti, aby sa zvážili jednotlivé atribúty a aby zastúpenie regiónov malo dôraz.
JUDr. Hudák nepovažuje za správne, keď lektori sú zároveň aj členmi Rady Justičnej akadémie. 
V diskusii sa ďalej vyjadril JUDr. Novák, JUDr. Hanzelová a JUDr. Janík.
Po ukončení diskusie podpredsedníčka súdnej rady požiadala členov súdnej rady o vykonanie tajného hlasovania. Po ukončení hlasovania predsedníčka volebnej komisie vyzbierala hlasovacie lístky a po krátkej prestávke predniesla výsledky:

Odovzdaných 17 hlasovacích lístkov, platných 16.

Poradie zvolených kandidátov je nasledovný:

JUDr. Imrich Volkai – 16 hlasov
JUDr. Pavol Toman 14 hlasov
JUDr. Martin Bargeľ a JUDr. Jarmila Urbancová 13 hlasov
JUDr. Anton Oriňák 12 hlasov

Poradie nezvolených kandidátov je nasledovný:
JUDr. Marián Blaha 10 hlasov
JUDr. Edita Bakošová 0 hlasov
JUDr. Ingrid Doležajová 2 hlasy

Uznesenie č.  462
Súdna rada SR zvolila členov Rady Justičnej akadémie: JUDr. Imrich Volkai, JUDr. Pavol Toman, JUDr. Martin Bargeľ, JUDr. Jarmila Urbancová, JUDr. Anton Oriňák.

8.	Prerokovanie podnetu predsedu Okresného súdu Poprad na preskúmanie, či nedošlo k predlžovaniu trestného stíhania na strane sudcu JUDr. Miroslava Radačovského (1 Ksr 400/08)

Podpredsedníčka súdnej rady otvorila rozpravu k tomuto bodu programu. JUDr. Sopoliga konštatoval, že ide o prvú situáciu, odkedy na to má súdna rada po novele právomoc. Vychádza z písomného vyjadrenia predsedu senátu príslušného súdu, že sudca sa pojednávania zúčastňuje a tak tam nevidí úmyselné predlžovanie. JUDr. Kožíková súhlasí s JUDr. Sopoligom a domnieva sa, že nie sú podmienky, aby sa mu predlžovalo trestné stíhanie. JUDr. Burger konštatoval, že vzhľadom k trvajúcej dĺžke trestného konania predseda nepoukazuje na žiaden fakt, že sudca sa snažil predlžovať toto konanie. I konajúci sudca potvrdil, že zo strany sudcu k takémuto konaniu neprišlo. JUDr. Novák konštatoval, že súdna rada sa k tomuto nemá vyjadrovať, stačí zobrať podnet na vedomie. JUDr. Švecová položila otázku, či má súdna rada dosť relevantných podkladov, aby mohla rozhodnúť. JUDr. Sopoliga odpovedal, že súdna rada má dosť podkladov. Doc. Bujňáková konštatovala, že  v zmysle zákona súdna rada nemá právomoc obnoviť dočasné pozastavenie výkonu funkcie sudcu, nakoľko je už sudca aktívne vo výkone. Po ukončení diskusie bolo navrhnuté uznesenie:

Súdna rada SR konštatuje, že nie sú splnené zákonné podmienky na predĺženie lehoty dočasného pozastavenia výkonu funkcie sudcu.

Hlasovanie 
Za: 14
Proti: 0
Zdržal sa: 0

Uznesenie č.  463
Súdna rada SR konštatuje, že nie sú splnené zákonné podmienky na predĺženie lehoty dočasného pozastavenia výkonu funkcie sudcu.

9.	Prerokovanie správy Krajského súdu v Banskej Bystrici o výsledkoch revízie vykonanej na Okresnom súde Veľký Krtíš (1 Ksr 18/09)

Na prerokovanie tohto bodu programu bola na zasadnutie prizvaná JUDr. Elena Petrusová, predsedníčka Okresného súdu Veľký Krtíš a Mgr. Štefan Baláž, vedúci revízneho oddelenia Krajského súdu v Banskej Bystrici.
Mgr. Baláž uviedol, že pokiaľ ide o personálne a materiálne vybavenie súdu, ide o súd, ktorý je nový, personálne je kvalitne vybavený, jediné čo je nutné, je posilniť súd o jedného vyššieho súdneho úradníka.
JUDr. Petrusová nemá výhrady voči revíznej správe, prijala opatrenie a vytknuté veci pravidelne sleduje. 
JUDr. Sopoliga sa spýtal, aké konkrétne opatrenia boli prijaté k prieťahom v konaní. Mgr. Baláž uviedol, že boli zistené prieťahy v konaniach, avšak nie až také závažné, aby ich bolo treba prísne riešiť. Boli zistené subjektívne prieťahy, ktoré v zmysle opatrenia majú byť do 3 mesiacov odstránené, tzn. lehota na odstránenie trvá do konca februára 2009.
JUDr. Burik sa z technického hľadiska opýtal, prečo nie je na poslednej strane doplnené vyjadrenie predsedníčky OS. Mgr. Baláž uviedol, že zásady mali byť schválené súdnou radou, avšak nie sú a tak nemal z čoho vychádzať. V diskusii sa ďalej vyjadril JUDr. Burger, JUDr. Janík, Doc. Bujňáková, JUDr. Hudák. 
Doc. Bujňáková navrhla, aby boli jednotné správy o výsledkoch revízie, aby boli porovnateľné. JUDr. Švecová navrhla, aby boli vytvorené zásady vnútorných revízií súdov. JUDr. Sopoliga sa pripojil k vytvoreniu pravidiel. Doc. Bujňáková navrhla pripraviť štruktúru správy, čo všetko má správa obsahovať. JUDr. Sopoliga uviedol, že je to uvedené v zákone. 

Návrh uznesenia: Súdna rada SR berie na vedomie správu Krajského súdu v Banskej Bystrici o výsledkoch revízie vykonanej na Okresnom súde Veľký Krtíš.

Hlasovanie
Za: 14
Proti: 0
Zdržali sa: 1

Uznesenie č.  464
Súdna rada SR berie na vedomie správu Krajského súdu v Banskej Bystrici o výsledkoch revízie vykonanej na Okresnom súde Veľký Krtíš.

10.	Informácia o schválenom pláne revízií jednotlivých súdov

	JUDr. Burik považuje za medzeru v zákone, že nie je určená lehota, do kedy majú byť revízne správy predložené.
	JUDr. Burger konštatoval, že záleží od zodpovednosti prístupu a svedomia jednotlivých revíznych oddelení. 
	Doc. Bujňáková navrhla riešiť to uznesením, v ktorom by bolo uvedené, do troch mesiacoch po skončení revízie je potrebné podať správu súdnej rade.

Návrh uznesenia: Súdna rada SR berie na vedomie informáciu o schválenom pláne revízií jednotlivých súdov a ukladá revíznym oddeleniam predkladať revízne správy Súdnej rade SR najneskôr do 3 mesiacoch od skončenia revízie.

Za: 16
Proti:0
Zdržali sa:0

Uznesenie č.  465
Súdna rada SR berie na vedomie informáciu o schválenom pláne revízií jednotlivých súdov a ukladá revíznym oddeleniam predkladať revízne správy Súdnej rade SR najneskôr do 3 mesiacoch od skončenia revízie.

11.	Prerokovanie návrhu Organizačného poriadku Kancelárie Súdnej rady Slovenskej republiky pre konanie o majetkových priznaniach sudcov (1 Ksr 20/09)

JUDr. Weismannová predložila členom súdnej rady Organizačný poriadok Kancelárie Súdnej rady SR z roku 2005 a podľa novely zákona č. 517/2008 Z.z. § 31 ods. 1 sudca je povinný podať majetkové priznanie do 30 dní, kedy sa ujal funkcie sudcu, a počas jej výkonu vždy k 31. marcu každého kalendárneho roka súdnej rade. Podľa § 6 majetkové priznania podľa ods. 1 až 5 sa podávajú predsedovi súdnej rady, ktorý zabezpečí jeho vyhodnotenie v súdnej rade na účely zistenia prírastku majetku sudcu. Podľa § 7 citovaného zákona uchovávanie majetkových priznaní zabezpečuje predseda súdnej rady. Podľa § 9 citovaného zákona písomné vyhlásenie podľa § 31 ods. 1 oznámenie podľa § 31 ods. 3 a majetkové priznania zverejňuje súdna rada na účely informovania verejnosti na voľne prístupnej internetovej stránke, pričom zabezpečí ochranu osobných údajov podľa osobitného zákona. Vedúca kancelárie ďalej uviedla, že Kancelárii Súdnej rady SR bolo uznesením č. 451 uložené zaslať všetkým sudcom formulár majetkového priznania s tým, že kancelária mala doplniť údaj o priemernej mzde. Štatistický úrad doposiaľ nezverejnil údaj o priemernej mzde. Údaj o priemernej nominálnej mesačnej mzde zamestnanca v hospodárstve SR podľa informácii zamestnancov Štatistického úradu SR bude zverejnený dňa 5. marca 2009 a tak kancelária zabezpečí zaslanie formulára po tomto zverejnení. 
Ďalej oznámila, s kým Kancelária Súdnej rady SR jednala z MS SR a požiadala súdnu radu, aby rozhodla, či túto právomoc bude vykonávať kancelária súdnej rady a požiadala súdnu radu, aby rozhodla, ktorý referát bude túto právomoc vykonávať. 
JUDr. Sopoliga vychádzajúc z formulácie zákona, že majetkové priznania sa predkladajú predsedovi súdnej rady, konštatuje, že majetkové priznania budú vyhodnocovať členovia súdnej rady. Súdna rada SR nemá stanovenú lehotu na vyhodnotenie. Navrhol, aby si členovia súdnej rady rozdelili, kto bude ktorý kraj vyhodnocovať. Doc. Bujňáková oznámila, že musí byť technicky schopný pracovník, aby urobil jednotný výstup. Nevidí problém v tom, aby kancelária toto zabezpečovala. JUDr. Sopoliga nevidí problém v tom, aby súdna rada všetky majetkové priznania vyhodnotila a následne po prerokovaní v súdnej rade kompetentný pracovník nahodí údaje do počítača. JUDr. Hanzelová sa stotožňuje s tým, že súdna rada musí vyhodnotiť to, čo príde od sudcu. Druhá vec je, že kancelária to potom spracuje. JUDr. Švecová konštatovala, že ide o dve veci. Samotné vyhodnotenie má robiť súdna rada, avšak technické spracovanie, ktoré je zložitejšie, je druhá vec a to má zabezpečiť kancelária.
JUDr. Bajánková navrhla rozdeliť si pojmy. Vyhodnocovať bude samozrejme súdna rada, avšak podklady by si nemal každý člen samostatne pripravovať. Členom súdnej rady by sa mal už predložiť materiál, ktorý bude vyhodnocovaný. Technickú stránku treba od tohto oddeliť. Podpredsedníčka súdnej rady sa stotožňuje sa vyjadrením JUDr. Bajánkovej. JUDr. Hudák navrhol, aby kancelária predložila súdnej rade len majetkové priznania, ktoré majú prírastky. Nevidí dôvod, prečo by mala kancelária predkladať súdnej rade na vyhodnotenie aj majetkové priznania, ktoré neobsahujú prírastky. JUDr. Burik konštatoval, že keď bude súdna rada rozhodovať a niekto z členov nebude spokojný, môže si to potom preveriť v kancelárii.
JUDr. Sopoliga súhlasí s JUDr. Hudákom, avšak majetkové priznania v ktorých prírastky budú, musí súdna rada individuálne vyhodnotiť. Podklady, zverejňovanie a evidenciu bude robiť kancelária. JUDr. Weismannová požiadala členov, aby rozhodli, kto z kancelárie bude túto prácu vykonávať. Vedúca kancelárie navrhla v prvom rade seba a v druhom rade jednotlivé referáty. Navrhla rozhodnúť medzi referátom personálnym - Mgr. Balogová, ekonomickým – Ing. Tokár a referátom legislatívy a sťažností – JUDr. Sobotová. 
Doc. Bujňáková navrhla okrem vedúcej kancelárie niekoho iného. Nevidí dôvod, prečo by túto prácu mala vykonávať vedúca kancelárie. JUDr. Hudák navrhol, aby vedúca kancelárie určila, komu túto agendu pridelí. 

Návrh uznesenia:
Súdna rada poveruje vedúcu kancelárie zabezpečením prípravy podkladov pre vyhodnotenie majetkových priznaní sudcov.

Za: 14
Proti:0
Zdržali sa:0

Uznesenie č.  466
Súdna rada SR poveruje vedúcu kancelárie, zabezpečením prípravy podkladov pre vyhodnotenie majetkových priznaní sudcov.

12.	Informácia o vzdaní sa funkcie sudcu disciplinárneho súdu Najvyšší súd Slovenskej republiky JUDr. Kataríny Ondrejákovej, sudkyne Okresného súdu Malacky (1 Ksr 30/09)

+ bod 16

Informácia o vzdaní sa funkcie sudcu disciplinárneho súdu Najvyšší súd Slovenskej republiky JUDr. Františka Potockého, sudcu Krajského súdu v Žiline (1 Ksr 39/09)

JUDr. Weismannová oznámila, že JUDr. Ondrejáková, ako aj JUDr. Potocký, sa listom doručeným kancelárii vzdali funkcií sudcov disciplinárneho súdu. Zároveň oznámila, že ak bude vymenovaná JUDr. Kyselová do funkcie podpredsedníčky KS v Žiline, súdna rada bude potrebovať zvoliť aj sudcu disciplinárneho súdu po nej. Zatiaľ sú dvaja náhradníci, ktorí boli zvolení, ale neboli zaradení do jednotlivých senátov - JUDr. Mikluš a JUDr. Lesňák.
Zároveň konštatovala, že by súdna rada mala schváliť dodatok k návrhu rozvrhu práce disciplinárneho súdu. 
JUDr. Novák zaujal stanovisko, že ako náhle zanikne sudcovi disciplinárneho súdu funkcia, nemôže už ďalej konať. JUDr. Sopoliga navrhol vychádzať z rozdielu medzi zánikom funkcie sudcu a zánikom funkčného obdobia disciplinárneho senátu. Členovia disciplinárneho senátu sú sudcovia a dal na zamyslenie, či majú alebo nemajú dokončiť svoje rozpracované veci. JUDr. Burik sa prikláňa k názoru JUDr. Nováka, keď už novela umožnila oddeliť výkon funkcie sudcu od výkonu v disciplinárnom senáte.
V diskusii bolo ďalej navrhnuté uznesenie:
Súdna rada SR berie na vedomie oznámenie JUDr. Kataríny Ondrejákovej a JUDr. Františka Potockého o vzdaní sa funkcií sudcov disciplinárneho súdu. Berie na vedomie informáciu o ďalšom postupe pri kreovaní úplných senátov disciplinárneho súdu.

Za: 15
Proti: 0
Zdržali sa: 0

Uznesenie č.  467
Súdna rada SR berie na vedomie oznámenie JUDr. Kataríny Ondrejákovej a JUDr. Františka Potockého o vzdaní sa funkcií sudcov disciplinárneho súdu. Berie na vedomie informáciu o ďalšom postupe pri kreovaní úplných senátov disciplinárneho súdu.

Návrh JUDr. Švecovej na prijatie dodatku k rozvrhu práce disciplinárnych súdov 

JUDr. Švecová navrhla zaoberať sa aj prijatím dodatku k rozvrhu práce disciplinárneho súdu. Požiadala členov súdnej rady, aby dodatok schválili.

JUDr. Hanzelová navrhla preveriť, aký je počet nevybavených disciplinárnych konaní.

Návrh uznesenia: Súdna rada schvaľuje dodatok k rozvrhu práce disciplinárneho súdu. Súdna rada SR ukladá Najvyššiemu súdu Slovenskej republiky, aby na najbližšie zasadnutie predložila prehľad o stave vybavovania vecí v disciplinárnej agende. 

Za: 15
Proti 0
Zdržali sa0

Uznesenie č.  468
Súdna rada SR schvaľuje dodatok k rozvrhu práce disciplinárneho súdu. Súdna rada SR ukladá Najvyššiemu súdu Slovenskej republiky, aby na najbližšie zasadnutie predložila prehľad o stave vybavovania vecí v disciplinárnej agende za posledných (ostatných) 5 rokov.
 
13.	Prerokovanie návrhu podpredsedu vlády a ministra spravodlivosti Slovenskej republiky  na vymenovanie JUDr. Milana Antala do funkcie sudcu s pridelením na Okresný súd Námestovo (1 Ksr 214/08)

Podpredsedníčka Súdnej rady konštatovala, že o tomto návrhu už súdna rada rokovala. Dôvod, pre ktorý súdna rada odložila prerokovanie tohto návrhu odpadol a tak súdna rada zaradila návrh na vymenovanie JUDr. Antala na dnešné zasadnutie. JUDr. Milan Antal, kandidát na vymenovanie do funkcie sudcu s pridelením na Okresný súd Námestovo bol prizvaný na zasadnutie súdnej rady. 

Bolo vykonané tajné hlasovanie. Predsedníčka volebnej komisie oznámila výsledky, bolo rozdaných 17 hlasovacích lístkov, 10 hlasovalo za, 7 hlasovalo proti. Kandidát na sudcu prešiel. 

Uznesenie č.  469
Súdna rada SR schvaľuje kandidáta JUDr. Milana Antala do funkcie sudcu s pridelením na Okresný súd Námestovo.

14.	Prerokovanie návrhu predsedníčky Krajského súdu v Bratislave na dočasné pridelenie Mgr. Patrície Železníkovej, sudkyne Okresného súdu Bratislava I na výkon funkcie sudcu na Krajský súd v Bratislave 

Podpredsedníčka súdnej rady otvorila diskusiu k tomuto bodu programu. Ide o návrh na dočasné pridelenie sudkyne Mgr. Patrície Železníkovej, sudkyne Okresného súdu Bratislava I na výkon funkcie sudcu na Krajský súd v Bratislave. JUDr. Šimonová konštatovala, že ide o sudkyňu, ktorá je špecializovaná na maloleté deti. Ide o kratšiu dobu dočasného pridelenia, a to na 6 mesiacov. Poprosila súdnu radu o podporu tohto návrhu.

Návrh uznesenia: Súdna rada dočasne prideľuje Mgr. Patríciu Železníkovú, sudkyňu Okresného súdu Bratislava I na výkon funkcie sudcu na Krajský súd v Bratislave, od 1. marca 2009 do 31.augusta 2009.

Hlasovanie
Za: 13
Proti: 0
Zdržali sa: 1

Uznesenie č.  470
Súdna rada SR dočasne prideľuje Mgr. Patríciu Železníkovú, sudkyňu Okresného súdu Bratislava I na výkon funkcie sudcu na Krajský súd v Bratislave, od 1. marca 2009 do 31.augusta 2009.

15.	Prerokovanie žiadosti predsedníčky Krajského súdu v Bratislave o určenie člena Súdnej rady do výberovej komisie na výberové konanie na obsadenie 2 voľných miest sudcov pre Okresný súd Pezinok (1 Ksr 35/09)

Výberové konanie sa uskutoční v dňoch 11., 12. a 13. marca 2009 o 9.00 hod. na Krajskom súde v Bratislave.

Podpredsedníčka súdnej rady otvorila diskusiu k tomuto bodu programu. V diskusii bol za člena do výberovej komisie navrhnutý JUDr. Daniel Hudák. 

Po ukončení diskusie podpredsedníčka súdnej rady navrhla prijať uznesenie: 
Súdna rada schvaľuje člena Súdnej rady do výberovej komisie na výberové konanie na obsadenie 2 voľných miest sudcov pre Okresný súd Pezinok, JUDr. Daniela Hudáka.

Hlasovanie
Za: 13
Proti: 0
Zdržali sa: 1

Uznesenie č.  471
Súdna rada schvaľuje člena Súdnej rady do výberovej komisie na výberové konanie na obsadenie 2 voľných miest sudcov pre Okresný súd Pezinok, JUDr. Daniela Hudáka. 

16.	Informácia o pozvaní zástupcov Súdnej rady SR prezidentom ENCJ, Sir. Johnom Thomasom, na slávnostné otvorenie kancelárie ENCJ v Bruseli (1 Ksr 56/09)

Vedúca kancelárie informovala členov súdnej rady o plánovanom slávnostnom otvorení kancelárie ENCJ, ktoré bude vo štvrtok, 19. Februára 2009 o 17:00 v Brusseli.
Vedúca kancelárie oboznámila členov Súdnej rady SR, že slávnostného otvorenia sa zúčastňujú predsedovia a podpredsedovia jednotlivých členov ENCJ, preto navrhuje, aby sa otvorenia za Súdnu radu SR v Brusseli zúčastnili podpredsedníčka Súdnej rady SR JUDr. Vierka Petríková a najstarší člen Súdnej rady SR JUDr. Kožíková. 
Zároveň informovala, že Daniel Gill potvrdil prijatie členov súdnej rady na pracovnú cestu v Londýne. Plánovaný rozpočet na 3 dňovú pracovnú návštevu je cca 580 tis. Sk vrátane leteniek, diét, tlmočníčky, atď.
Pokiaľ by členovia súdnej rady súhlasili s pripravovanou služobnou cestou, požiadala členov súdnej rady o naformulovanie presného cieľa ako aj stanovenia termínu. 
JUDr. Burger navrhol ujasniť si, či členovia pôjdu na 3 dni bez cesty, alebo s cestou. Treba vyjasniť, na aké témy chcú diskutovať. 

Podpredsedníčka súdnej rady navrhla odlet dňa 11. mája 2009 v pondelok, prílet dňa 15. mája 2009 v piatok, alternatívne 18.5.2009 - 22.5.2009.
Zároveň navrhla uložiť komisii (JUDr. Daniela Švecová, JUDr. Igor Burger, JUDr. Anna Marková, JUDr. Ida Hanzelová) pripraviť program služobnej cesty, do najbližšieho zasadnutia.

Za:17
Proti:0
Zdržali sa:0

Uznesenie č.  472
Súdna rada SR schvaľuje zahraničnú pracovnú cestu členov Súdnej rady SR do Londýna, s odletom dňa 11. mája 2009 a návratom dňa 15. mája 2009, alternatívne s odletom 18.5.2009 a návratom dňa 22.5.2009. Ukladá komisii: JUDr. Daniela Švecová, JUDr. Igor Burger, JUDr. Anna Marková, JUDr. Ida Hanzelová, pripraviť program zahraničnej služobnej cesty, do najbližšieho zasadnutia súdnej rady.

K slávnostnému otvoreniu kancelárie ENCJ v Bruseli bolo navrhnuté, aby sa otvorenia zúčastnili JUDr. Viera Petríková, JUDr. Helena Kožíková. JUDr. Helena Kožíková navrhla JUDr. Blanku Weismannovú ako tlmočníčku.

Za : 13
Proti: 0
Zdržali sa: 2

Uznesenie č.  473
Súdna rada schvaľuje účasť  na slávnostnom otvorení kancelárie ENCJ v Bruseli: JUDr. Viera Petríková, JUDr. Helena Kožíková, JUDr. Blanka Weismannová.

17.	Informácia vedúcej Kancelárie Súdnej rady SR o plnení uznesenia č. 452 zo dňa 20. januára 2009 

Vedúca kancelárie uviedla, že zvolala operatívnu poradu, vytkla nesplnenie uznesenia č. 432 Ing. Tokárovi. Ing. Tokárovi bolo doručené upozornenie vo veci porušenia služobnej disciplíny zo dňa 26. januára 2009, 1 Ksr 34/09. V rámci hodnotenia štátnych zamestnancov dostal Ing. Tokár stupnicu 3.

Návrh uznesenia: Súdna rada SR berie na vedomie informáciu vedúcej Kancelárie Súdnej rady SR o plnení uznesenia č. 452 zo dňa 20. januára 2009, ako aj list Ing. Jána Tokára zo dňa 9.2.2009.

Za: 15
Proti: 0
Zdržali sa: 0

Uznesenie č.  474
Súdna rada SR berie na vedomie informáciu vedúcej Kancelárie Súdnej rady SR o plnení uznesenia č. 452 zo dňa 20. januára 2009, ako aj list Ing. Jána Tokára zo dňa 9.2.2009.

18.	Prerokovanie návrhu podpredsedníčky Krajského súdu v Bratislave na dočasné pridelenie JUDr. Ondreja Krajča, sudcu Okresného súdu Bratislava IV na výkon funkcie sudcu na krajský súd v Bratislave (1 Ksr 197/08; 1 Ksr 60/09)

Podpredsedníčka súdnej rady otvorila diskusiu k tomuto bodu programu. Ide o návrh na dočasné pridelenie JUDr. Ondreja Krajča, sudcu Okresného súdu Bratislava IV na výkon funkcie sudcu na krajský súd v Bratislave. JUDr. Šimonová oznámila, že JUDr. Krajča je dočasne pridelený na KS v BA na dobu 6 mesiacov. 2 sudkyne odchádzajú do dôchodku a očakávajú vytvorenie dvoch miest a na vykrytie tejto doby navrhuje podporiť návrh na dočasné pridelenie.

Návrh uznesenia: Súdna rada dočasne prideľuje JUDr. Ondreja Krajča, sudcu Okresného súdu Bratislava IV na výkon funkcie sudcu na krajský súd v Bratislave, od 1. marca 2009 do 31.mája 2009.

Hlasovanie
Za: 14
Proti: 0
Zdržali sa: 1

Uznesenie č.  475
Súdna rada SR dočasne prideľuje JUDr. Ondreja Krajča, sudcu Okresného súdu Bratislava IV na výkon funkcie sudcu na krajský súd v Bratislave, od 1. marca 2009 do 31. mája 2009.

19.	Prerokovanie žiadosti JUDr. Adriany Považanovej, sudkyne Okresného súdu Partizánske na výkon funkcie sudcu na Okresný súd Zvolen (1 Ksr 38/09)

Podpredsedníčka Súdnej rady konštatovala, že Ministerstvo spravodlivosti SR písomne oznámilo dňa 9. 2. 2009, že na predmetnom Okresnom súde vo Zvolene nie je voľné miesto sudcu. JUDr. Janík konštatoval, že je to opätovná žiadosť JUDr. Považanovej. Žiadosť je koncipovaná len na osobných dôvodoch. Navrhol zatiaľ tejto žiadosti vzhľadom na zlú personálnu situáciu na Okresnom súde Partizánske nevyhovieť.  

V diskusii bolo navrhnuté uznesenie:
Súdna rada SR neprekladá JUDr. Adrianu Považanovú, sudkyňu Okresného súdu Partizánske na výkon funkcie sudcu na Okresný súd Zvolen z dôvodu, že na Okresnom súde vo Zvolene nie je voľné miesto sudcu.

Hlasovanie o navrhnutom uznesení:
Za: 15
Proti: 0
Zdržal sa: 2

Uznesenie č.  476
Súdna rada SR neprekladá JUDr. Adrianu Považanovú, sudkyňu Okresného súdu Partizánske na výkon funkcie sudcu na Okresný súd Zvolen z dôvodu, že na Okresnom súde vo Zvolene nie je voľné miesto sudcu.

20.	Prerokovanie návrhu predsedu Krajského súdu v Prešove na dočasné pridelenie JUDr. Evy Slávikovej, sudkyne Okresného súdu Prešov na výkon funkcie sudcu na Krajský súd v Prešove (1 Ksr 62/09)

Podpredsedníčka súdnej rady otvorila diskusiu k tomuto bodu programu. Ide o návrh na dočasné pridelenie JUDr. Evy Slávikovej, sudkyne Okresného súdu Prešov na výkon funkcie sudcu na Krajský súd v Prešove. JUDr. Burger oznámil,  že výrazné navýšenie počtu vecí na správnom úseku ho vedie k riešeniu situácie formou stáže JUDr. Slávikovej. Doc. Bujňáková sa spýtala, odkedy by mala byť sudkyňa dočasne pridelená. JUDr. Burger odpovedal, že od 1.4.2009 .

Návrh uznesenia: Súdna rada dočasne prideľuje JUDr. Evu Slávikovú, sudkyňu Okresného súdu Prešov na výkon funkcie sudcu na Krajský súd v Prešove, od 1.4.2009 do 31.3.2010.

Hlasovanie
Za: 17
Proti: 0
Zdržali sa: 0

Uznesenie č.  477
Súdna rada SR dočasne prideľuje JUDr. Evu Slávikovú, sudkyňu Okresného súdu Prešov na výkon funkcie sudcu na Krajský súd v Prešove, od 1.4.2009 do 31.3.2010.

21.	Prerokovanie žiadosti predsedníčky Krajského súdu v Trnave o určenie člena súdnej rady do výberovej komisie na výberové konanie na obsadenie funkcie predsedu senátu Krajského súdu v Trnave (1 Ksr 64/09)

Výberové konanie sa bude konať dňa 17. marca 2009 o 9.00 hod. na Krajskom súde v Trnave.
Podpredsedníčka súdnej rady otvorila diskusiu k tomuto bodu programu. V diskusii za člena do výberovej komisie bola navrhnutá JUDr. Gabriela Šimonová.

Po ukončení diskusie podpredsedníčka súdnej rady navrhla prijať uznesenie: 
Súdna rada schvaľuje člena Súdnej rady do výberovej komisie na výberové konanie na obsadenie funkcie predsedu senátu Krajského súdu v Trnave, JUDr. Gabrielu Šimonovú.

Hlasovanie
Za: 16
Proti: 0
Zdržali sa: 1

Uznesenie č.  478
Súdna rada schvaľuje člena Súdnej rady do výberovej komisie na výberové konanie na obsadenie funkcie predsedu senátu Krajského súdu v Trnave, JUDr. Gabrielu Šimonovú.

22.	Prerokovanie žiadosti predsedníčky Krajského súdu v Trnave o určenie člena súdnej rady do výberovej komisie na výberové konanie na obsadenie 2 voľných miest sudcu pre Okresný súd Piešťany (1 Ksr 65/09)

Výberové konanie sa bude konať dňa 10. marca 2009 o 9.00 hod. na Krajskom súde v Trnave

Podpredsedníčka súdnej rady otvorila diskusiu k tomuto bodu programu. V diskusii bola za člena do výberovej komisie navrhnutá JUDr. Mária Usačevová.

Po ukončení diskusie podpredsedníčka súdnej rady navrhla prijať uznesenie: 
Súdna rada schvaľuje člena Súdnej rady do výberovej komisie na výberové konanie na obsadenie 2 voľných miest sudcu pre Okresný súd Piešťany, JUDr. Máriu Usačevovú.

Hlasovanie
Za: 16
Proti: 0
Zdržali sa: 1

Uznesenie č.  479
Súdna rada schvaľuje člena Súdnej rady do výberovej komisie na výberové konanie na obsadenie 2 voľných miest sudcu pre Okresný súd Piešťany, JUDr. Máriu Usačevovú.

23. Podpredsedníčka súdnej rady navrhla vytvoriť komisiu, ktorá upraví dohodu o zásadách povoľovania práce sudcov v domácom prostredí. 

Do komisie boli navrhnutí: JUDr. Richard Molnár, JUDr. Gabriela Šimonová, JUDr. Jana Bajánková.
 
Hlasovanie:
Za: 14
Proti: 0
Zdrali sa: 1

Uznesenie č.  480
Súdna rada SR schvaľuje komisiu na úpravu dohody o zásadách povoľovania práce sudcov v domácom prostredí: JUDr. Richard Molnár, JUDr. Gabriela Šimonová, JUDr. Jana Bajánková.

24. K informácii o možnosti absolvovať zahraničné pracovné cesty do Štrassburgu a do Luxemburgu

JUDr. Švecová uviedla, že Súdna rada SR by mohla ísť do Štrassburgu a Luxemburgu. Túto možnosť vrele odporúča. Navrhla nadviazať kontakty a uložiť kancelárii, aby zistila finančný náklad a pripravila predbežný program. Doc. Bujňková navrhla pripraviť plán služobných ciest na celé funkčné obdobie. JUDr. Burik navrhol toto zaradiť do práce komisie, ktorá už bola vytvorená uznesením č. 472 Po krátkej diskusii podpredsedníčka súdnej rady navrhla hlasovať o absolvovaní zahraničnej pracovnej ceste do Štrassburgu a Luxemburgu.

Za: 14
Proti: 0
Zdržali sa: 0

Uznesenie č.  481
Súdna rada prejavuje záujem o absolvovanie zahraničnej pracovnej cesty do Štrassburgu a Luxemburgu a ukladá komisii: JUDr. Daniela Švecová, JUDr. Igor Burger, JUDr. Anna Marková, JUDr. Ida Hanzelová, pripraviť návrh zahraničných pracovných ciest a pozvaní na celé funkčné obdobie súdnej rady. Ukladá kancelárii preveriť a vytvoriť podmienky na absolvovanie a realizáciu týchto ciest.

Najbližšie zasadnutie súdnej rady sa bude konať dňa 3. marca 2009 o 10:00 hod. v Justičnej akadémii v Omšení.

Zapísala:	Overil:
Jana Filipková		JUDr. Jozef Janík